  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Ижкарын аэпортлэн выль терминалэзлэсь нырысетӥ но технологической этажъёсызлэсь инъетсэ лэсьтыса быдтӥзы. Каркаслэсь кортэн суро бетонлэсь юбоосэ пуктӥзы. Со сярысь улосвыл тӧролэн но кивалтэтлэн пресс-службаез ивортӥз. Али этаж интъетъёслэсь балкаоссэ но плитаоссэ юнмато,технической этажъёслэсь борддоръёссэ но лифт шахтаосты лэсьто. Ар пумозь юртлэсь конструктивной ёзъёссэ быдэстыны но шуныт сётон сӧзнэтэз ворсаны малпало. Толалтэ пушказ быдэстон ужъёсты ортчытозы. Выль терминалэз пуктон понна трос бетон сурет кулэ луиз. Соин бетон лэсьтон завод ужаны кутскиз. « Лэсьтэм бетонлэн 20 процентэз соку ик терминал пуктонэ кошке. Аэровокзал огъетэз лэсьтонлы бетон дунъёс, вузпӧрын шоро-куспо дунъёсын ӵошатыса, шӧдскымон улынгес. Со сяна, пуктӥськон вакыт дыръя бетон вайылонын ӝеганэн ум пумиськиське. Со ужъёслэн графиказ но адӟиське – ваньмыз рос-прос чаклаське, палэнсконъёс яке бере кылёнъёс ӧвӧл » Ярослав Семёнов, Удмуртиысь кивалтэтлэн тӧроез Ижкар аэропортын озьы ик калыккуспо сектор усьтыны малпало. Сое радъяны вань куронъёс басьтэмын ни, секторлы проект дасяны кутскизы. Тодэ вайытом, выль терминалзэ пуктыны 2023-тӥ арын оштолэзе кутскизы, Ижкар аэропортлы калыккуспо инлык сётӥзы. Тегъёс: аэропорт лэсьтӥськон Ижкар Удмуртия  